ตัวเลือกนี้ใช้สำหรับกำหนดให้การจำลอง fog table ทำงานหรือไม่ทำงาน

Direct3D หมายถึง การ์ดแสดงผลนี้สามารถแสดงผลจากฮาร์ดแวร์ D3D ได้ทั้งแบบ vertex fog หรือ table fog เกมส์บางประเภทไม่สามารถใช้ความสามารถจากฮาร์ดแวร์ D3D ได้เต็มประสิทธิภาพและต้องใช้ table fog เท่านั้น การเลือกตัวเลือกนี้ช่วยให้แน่ใจได้ว่าเกมส์ประเภทดังกล่าวจะทำงานได้ตามปกติกับโปรเซสเซอร์กราฟิกของ NVidia


ตัวเลือกนี้ช่วยให้คุณสามารถยกเลิกการใช้คุณสมบัติ DirectX เวอร์ชั่นใหม่ ๆ ในไดรเวอร์ได้

เกมส์บางประเภทที่เขียนขึ้นเพื่อใช้กับ DirectX เวอร์ชั่นก่อน ๆ อาจไม่ทำงานถ้าคุณติดตั้ง DirectX เวอร์ชั่น 6 หรือ 7 ไว้ การเลือกตัวเลือกนี้เป็นการกำหนดให้ระบบทำงานในโหมด DirectX 5 ดังนั้นเกมส์รุ่นเก่าจึงสามารถทำงานได้อย่างถูกต้อง

ใช้ตัวเลือกนี้หากคุณต้องการรันเกมส์รุ่นเก่าที่ไม่ทำงานหรือทำงานไม่ปกติ


กำหนดให้ฮาร์ดแวร์ปรับค่าความลึก Z-buffer โดยอัตโนมัติให้ตรงตามที่แอปพลิเคชันต้องการ

โดยปกติ คุณควรกำหนดให้ตัวเลือกนี้ทำงาน ยกเว้นในกรณีที่ต้องการกำหนด Z-buffer เอง หากไม่กำหนดให้ตัวเลือกนี้ทำงาน โปรแกรมแอปพลิเคชันที่ใช้ Z-buffer ไม่ตรงกับที่ได้กำหนดค่าคอนฟิกไว้จะไม่ทำงาน


สามารถเลือกใช้เทคนิคสำหรับบัฟเฟอร์การแสดงภาพ 3 มิติได้

คุณสมบัตินี้ทำให้ฮาร์ดแวร์สามารถใช้กลไกต่าง ๆ สำหรับบัฟเฟอร์การแสดงภาพ 3 มิติในแอปพลิเคชัน 16 บิต เพื่อให้สามารถสร้างภาพ 3D ได้มีประสิทธิภาพสูงขึ้น


การกำหนดให้แสดงโลโก้ NVidia ใน Direct3D

ตัวเลือกนี้จะแสดงโลโก้ NVidia ที่มุมล่างของจอภาพขณะที่รันแอปพลิเคชัน Direct3D


โปรเซสเซอร์กราฟิก NVidia สามารถสร้างมิปแม็ปโดยอัตโนมัติ เพื่อเพิ่มทั้งประสิทธิภาพในการส่งข้อมูลการสร้างพื้นผิวผ่านบัสและประสิทธิภาพในการทำงานของแอปพลิเคชันให้ดียิ่งขึ้น

อย่างไรก็ตาม โปรแกรมแอปพลิเคชันบางประเภทอาจมีการแสดงผลที่ไม่ถูกต้องหากกำหนดให้ใช้คุณสมบัติมิปแม็ปอัตโนมัติ การแก้ปัญหาให้คุณลดระดับการสร้างมิปแม็ปลง จนกว่าจะแสดงผลถูกต้อง การลดระดับมิปแม็ปจะสามารถแก้ปัญหาการวางตำแหน่งพื้นผิวให้ "ไม่มีรอยต่อ" (แต่จะทำให้คุณภาพของการแสดงผลลดลงด้วยเช่นกัน)


คุณสามารถเลือกวิธีมิปแม็ปอัตโนมัติที่โปรเซสเซอร์กราฟิกจะใช้ได้

คุณอาจเลือกวิธีการมิปแม็ปแบบไบลิเนียร์หรือ 8-tap anisotropic โดยที่แบบไบลิเนียร์จะให้ประสิทธิภาพที่ดีกว่า ในขณะที่แบบ anisotropic จะสามารถแสดงภาพได้คมชัดกว่า


คุณสามารถปรับค่าไบแอส LOD (Level of Detail) ในการมิปแม็ปได้

ค่าไบแอสที่ต่ำจะทำให้คุณภาพของภาพดีขึ้น ในขณะที่การเพิ่มค่าไบแอสจะช่วยเพิ่มประสิทธิภาพการทำงานของโปรแกรมแอปพลิเคชัน คุณสามารถเลือกจากค่าไบแอสดีฟอลต์ 5 ค่า เริ่มจาก "คุณภาพของภาพดีที่สุด" ไปจนถึง "ประสิทธิภาพการรันดีที่สุด"


รายการการตั้งค่าแบบกำหนดเอง (หรือ "tweak") ที่คุณได้บันทึกไว้ ให้เลือกตัวเลือกจากรายการเพื่อเรียกใช้งานการตั้งค่าที่ต้องการ จากนั้น ให้คลิกที่ปุ่ม "ตกลง" หรือ "ตกลงใช้"


ให้คุณสามารถบันทึกการตั้งค่าปัจจุบันได้ (รวมทั้งชุดการตั้งค่าในไดอะล็อก "ข้อมูลเพิ่มเติมของ Direct3D") เป็นรูปแบบการตั้งค่าที่กำหนดเอง “tweak” เมื่อบันทึกการตั้งค่าแล้ว ระบบจะนำค่านั้นไปเป็นรายการต่อท้ายรายการเดิมที่มีอยู่

หลังจากคุณได้การตั้งค่าที่ดีที่สุดสำหรับเกมส์แบบ Direct3D แล้ว ให้บันทึกการตั้งค่านั้นไว้เป็นรูปแบบที่กำหนดเอง (custom tweak) ซึ่งช่วยให้คุณสามารถกำหนดค่าคอนฟิก Direct3D ได้อย่างรวดเร็วโดยไม่ต้องตั้งค่าตัวเลือกแต่ละอย่างใหม่ทั้งหมด


ลบการตั้งค่าที่ได้เลือกไว้จากรายการ


ใช้ค่าดีฟอลต์ของการตั้งค่าทั้งหมด


แสดงไดอะล็อกซึ่งใช้สำหรับปรับเปลี่ยนการตั้งค่าอื่น ๆ ของ Direct3D


ตัวเลือกนี้ใช้เปลี่ยนวิธีการกำหนดตำแหน่งของพื้นผิวของเท็กเซล (องค์ประกอบของพื้นผิว)

การเปลี่ยนค่านี้จะมีผลต่อการกำหนดตำแหน่งเท็กเซลเดิม โดยที่ค่าดีฟอลต์จะสอดคล้องกับคุณสมบัติของ Direct3D ซอฟต์แวร์บางประเภทอาจต้องการการกำหนดตำแหน่งเท็กเซลไว้ต่างหากด้วย คุณภาพในการแสดงผลภาพของแอปพลิเคชันประเภทดังกล่าวจะดีขึ้นหากมีการกำหนดข้อมูลเท็กเซลใหม่ โดยปรับแถบเลื่อนไปมาระหว่างมุมบนซ้ายและจุดศูนย์กลางของเท็กเซล


การทำเช่นนี้จะช่วยให้โปรเซสเซอร์กราฟิกสามารถใช้ประโยชน์จากหน่วยความจำของระบบที่กำหนดไว้ เพื่อบันทึกข้อมูลการสร้างพื้นผิวได้ (นอกจากใช้หน่วยความจำของการ์ดแสดงผลเพียงอย่างเดียว)

หมายเหตุ:	จำนวนหน่วยความจำสูงสุดของระบบที่สามารถนำมาใช้สร้างพื้นผิวสามารถคำนวณได้จากจำนวน RAM ที่ติดตั้งอยู่ในเครื่องคอมพิวเตอร์ของคุณ ยิ่งติดตั้ง RAM ไว้มากเท่าใด ค่าที่สามารถใช้ได้ก็จะเพิ่มมากขึ้นด้วย

การตั้งค่านี้ใช้ได้กับการ์ดแสดงผล PCI (หรือการ์ดแสดงผล AGP ที่ทำงานในโหมด PCI)


เลือกตัวเลือกนี้เพื่อยกเลิกการซิงโครไนซ์แนวตั้ง

ช่วยให้แสดงภาพไปยังหน้าจอได้ทันทีโดยไม่ต้องรอให้มีการซิงโครไนซ์ภาพในแนวตั้งกลับไปที่จอภาพ และช่วยให้อัตราการแสดงผลสูงกว่าอัตราการรีเฟรชของจอภาพ แต่อาจส่งผลกระทบต่อคุณภาพของภาพได้


ตัวเลือกนี้ใช้กำหนดจำนวนการลดรอยหยักที่ใช้ในแอปพลิเคชัน D3D

การลดรอยหยักเป็นเทคนิคที่ใช้ในการลด "เส้นขรุขระ" ซึ่งบางครั้งจะปรากฏขึ้นตามขอบของภาพ 3D สำหรับแอปพลิเคชันบางอย่าง คุณสามารถเลือกได้ตั้งแต่การลบรอยหยักออกให้หมดไปจนถึงเลือกให้มีจำนวนรอยหยักได้สูงสุด


ใช้ตัวเลือกนี้ในการลดรอยหยักในแอปพลิเคชันที่ไม่สามารถใช้คุณสมบัตินี้ได้โดยตรง

โปรดทราบว่าบางแอปพลิเคชันซึ่งไม่สามารถใช้เทคนิคนี้ได้อาจทำให้ไม่สามารถแสดงผลได้อย่างเหมาะสมหรือไม่สามารถเรนเดอร์ภาพได้ตามปกติ คุณควรใช้ตัวเลือกนี้อย่างระมัดระวัง ปิดตัวเลือกนี้หากคุณพบปัญหาในการแสดงผลเกมส์หรือโปรแกรมแอปพลิเคชันซึ่งไม่สามารถใช้เทคนิคการลดรอยหยักได้


ตัวเลือกนี้ใช้กำหนดการเตรียมจำนวนเฟรมของซีพียูก่อนที่ชิปกราฟิกจะประมวลผลเมื่อคุณเลิกใช้การซิงโครไนซ์ในแนวตั้ง

ในบางกรณี ยิ่งมีจำนวนเฟรมมากขึ้นเท่าใด "input lag" อาจตอบสนองต่ออุปกรณ์ต่าง ๆ เช่น จอยสติ๊ก เกมส์แพด หรือแป้นพิมพ์ได้ดีขึ้น

ให้ลดค่านี้ลงหากพบว่าการตอบสนองต่ออุปกรณ์ต่าง ๆ ที่เชื่อมต่ออยู่กับเครื่องคอมพิวเตอร์เป็นไปอย่างล่าช้ามากในขณะที่คุณเล่นเกมส์


ให้ไดรเวอร์สามารถใช้ส่วนขยาย OpenGL  GL_KTX_buffer_region ได้

ช่วยเพิ่มประสิทธิภาพของโปรแกรมที่ใช้สร้างโมเดล 3D ที่สนับสนุนการทำงานร่วมกับส่วนขยายนี้


ช่วยให้สามารถใช้หน่วยความจำสำหรับการแสดงผลได้ เมื่อกำหนดให้ใช้งานส่วนขยาย GL_KTX_buffer_region

อย่างไรก็ตาม หากมีจำนวนหน่วยความจำสำหรับการแสดงผลน้อยกว่า 8 เมกะไบต์  คุณจะไม่สามารถใช้ส่วนขยายแบบดูอัลเพลน (dual planes) ได้

การตั้งค่านี้จะไม่มีผลหากไม่ได้ใช้งานตัวเลือก "ใช้งานส่วนขยายพื้นที่ของบัฟเฟอร์"


การกำหนดให้ใช้ฟิลเตอร์ fast linear-mipmap-linear จะช่วยเพิ่มประสิทธิภาพของแอปพลิเคชัน แต่คุณภาพของภาพอาจลดลง

ในหลาย ๆ กรณี คุณภาพของภาพจะลดลงไม่มากนัก ดังนั้นคุณจึงควรกำหนดให้ใช้งานคุณสมบัตินี้เพื่ออาศัยประโยชน์จากประสิทธิภาพที่เพิ่มขึ้น


ตัวเลือกนี้ช่วยให้ OpenGL สามารถใช้ฟิลเตอร์ anisotropic เพื่อเพิ่มคุณภาพของภาพ


เลือกตัวเลือกนี้เพื่อยกเลิกการใช้ไดรเวอร์สำหรับชุดคำสั่งพิเศษของซีพียู

ซีพียูบางประเภทสนับสนุนชุดคำสั่ง 3D ซึ่งใช้ได้กับโปรเซสเซอร์กราฟิก NVidia ของคุณและเพิ่มประสิทธิภาพให้เกมส์หรือโปรแกรมแอปพลิเคชัน 3D ตัวเลือกนี้ช่วยให้คุณสามารถสั่งยกเลิกการใช้ชุดคำสั่ง 3D พิเศษเหล่านี้ในไดรเวอร์ ซึ่งมีประโยชน์ในการเปรียบเทียบประสิทธิภาพหรือใช้ในการแก้ปัญหา


ตัวเลือกเหล่านี้จะกำหนดการลดรอยหยักแบบเต็มหน้าจอ สำหรับเครื่องที่ใช้ไดรเวอร์ OpenGL การลดรอยหยักเป็นเทคนิคที่ใช้ในการแต่งขอบของออบเจกต์ให้เรียบเพื่อลด "เหลี่ยมแบบขั้นบันไดภายในภาพ" ซึ่งปรากฏให้เห็นในบางครั้ง การแสดงผลแบบ 1.5 x 1.5 สามารถลดรอยหยักของภาพได้อย่างดีเยี่ยม ขณะที่แบบ 2 x 2 จะทำให้ภาพที่ได้มีคุณภาพยอดเยี่ยม


ตัวเลือกนี้ใช้กำหนดว่าพื้นผิวที่มีระดับสีนั้น ๆ จะนำมาใช้ในโปรแกรมแอปพลิเคชัน OpenGL หรือไม่

ตัวเลือก ใช้ความเข้มของสีเดสก์ทอป เป็นการกำหนดให้ใช้ระดับสีเดียวกับเดสก์ทอปของวินโดวส์

ตัวเลือก ใช้ 16 bpp และ ใช้ 32 bpp เป็นการกำหนดให้ใช้พื้นผิวที่มีความเข้มสีที่กำหนด โดยไม่คำนึงถึงการกำหนดค่าในเดสก์ทอป


ตัวเลือกนี้ใช้ระบุโหมดการทำงาน buffer flipping ให้การทำงานแบบเต็มหน้าจอของแอปพลิเคชัน OpenGL

โดยคุณสามารถเลือกใช้วิธีถ่ายโอนข้อมูลแบบบล็อค (Block Transfer) เพจฟลิป (Page Flip) หรือเลือกอัตโนมัติ (Auto-select) ก็ได้ ตัวเลือกเลือกอัตโนมัติจะทำให้ไดรเวอร์เลือกใช้วิธีที่ดีที่สุดตามค่าคอนฟิกของฮาร์ดแวร์


ตัวเลือกนี้ใช้กำหนดการซิงโครไนซ์แนวตั้งในโปรแกรม OpenGL

ตัวเลือก ปิดเสมอ จะยกเลิกการซิงโครไนซ์แนวตั้งของแอปพลิเคชัน OpenGL ทั้งหมด

ตัวเลือก ค่าดีฟอลต์เป็นปิด จะไม่ใช้การซิงโครไนซ์แนวตั้ง จนกว่าแอปพลิเคชันจะกำหนดให้ใช้งาน

ตัวเลือก ค่าดีฟอลต์เป็นเปิด จะใช้การซิงโครไนซ์แนวตั้งเป็นค่าดีฟอลต์ จนกว่าแอปพลิเคชันจะกำหนดให้ยกเลิกการใช้งาน


ให้บันทึกการตั้งค่าเป็นรูปแบบที่กำหนดเอง “tweak” เมื่อบันทึกการตั้งค่าแล้ว ระบบจะนำค่านั้นไปเป็นรายการต่อท้ายรายการเดิมที่มีอยู่

หลังจากคุณได้การตั้งค่าที่ดีที่สุดสำหรับแอปพลิเคชัน OpenGL แล้ว การบันทึกการตั้งค่านั้นไว้จะช่วยให้คุณสามารถตั้งค่าคอนฟิก OpenGL ได้อย่างรวดเร็วก่อนที่จะเริ่มใช้โปรแกรม โดยไม่ต้องตั้งค่าตัวเลือกต่าง ๆ ใหม่ทุกครั้ง


การใช้แถบเลื่อนช่วยให้คุณเพื่อปรับความสว่าง ความคมชัด หรือค่าแกมมาของแชนเนลสีที่เลือกได้

ใช้การแก้ไขสีเพื่อปรับความสว่างที่แตกต่างกันระหว่างรูปต้นฉบับกับเอาต์พุตที่แสดงบนอุปกรณ์การแสดงผล ซึ่งมีประโยชน์เมื่อทำงานกับโปรแกรมประมวลผลรูปภาพ เพื่อให้ได้สีที่ถูกต้องที่สุด (เช่น รูปถ่าย) เมื่อแสดงผลบนจอภาพ

นอกจากนี้ เกมส์ 3D หลายเกมส์จะมีการแสดงผลที่ค่อนข้างมืด การเพิ่มค่าความสว่างและ/หรือค่าแกมมาของแชนเนลทั้งหมดจะช่วยให้ภาพในเกมส์สว่างขึ้น คุณจึงสามารถเล่นเกมส์ได้ดีขึ้น


คุณสามารถเลือกแชนเนลสีได้โดยใช้แถบเลื่อน ทั้งยังสามารถปรับแชนเนลสีแดง สีเขียว หรือสีน้ำเงินได้โดยตรง หรือจะปรับทั้ง 3 แชนเนลพร้อม ๆ กันก็ได้


Digital Vibrance ทำให้คุณสามารถควบคุมการแยกสีและความเข้มของสีได้มากขึ้น ซึ่งส่งผลให้ภาพในแอปพลิเคชันทั้งหมดมีสีที่คมชัดยิ่งขึ้น


กราฟแสดงช่วงสี เส้นโค้งนี้จะแสดงผลการเปลี่ยนแปลงทันทีที่คุณปรับค่าความคมชัด ความสว่าง หรือค่าแกมมา


การเลือกตัวเลือกนี้จะทำให้ระบบใช้การตั้งค่าสีที่คุณกำหนดไว้ขณะบูตเครื่องได้โดยอัตโนมัติ

หมายเหตุ:	หากเครื่องคอมพิวเตอร์ของคุณทำงานอยู่ในเน็ตเวิร์ก การแสดงสีจะเปลี่ยนแปลงหลังจากได้ล็อกออนเข้าสู่วินโดวส์แล้ว


รายการการตั้งค่าสีที่คุณบันทึกไว้ ให้เลือกตัวเลือกจากรายการเพื่อเรียกใช้งานการตั้งค่าที่ต้องการ


คุณสามารถบันทึกการตั้งค่าสีปัจจุบันไว้เป็นรูปแบบที่กำหนดเองได้ เมื่อบันทึกการตั้งค่าแล้ว ระบบจะนำค่านั้นไปเป็นรายการต่อท้ายรายการเดิมที่มีอยู่


ลบรายการการตั้งค่าสีที่ได้เลือกไว้จากรายการ


ใช้รูปแบบสีดีฟอลต์ทั้งหมดของฮาร์ดแวร์


ใช้เลือกโหมดไทม์มิ่งของจอภาพ

ตัวเลือก ค้นหาอัตโนมัติ ใช้ในการกำหนดให้วินโดวส์รับข้อมูลไทม์มิ่งที่เหมาะสมจากจอภาพโดยตรง ซึ่งตัวเลือกนี้จะใช้เป็นค่าดีฟอลต์ โปรดทราบว่าจอภาพรุ่นเก่าบางรุ่นอาจไม่สามารถใช้คุณสมบัตินี้ได้

ตัวเลือก General Timing Formula หรือ GTF เป็นตัวเลือกที่มักใช้กับฮาร์ดแวร์รุ่นใหม่ ๆ

ตัวเลือก Discrete Monitor Timings หรือ DMT เป็นมาตรฐานรุ่นเก่าที่ยังคงใช้ในฮาร์ดแวร์บางประเภท ให้ใช้งานตัวเลือกนี้หากฮาร์ดแวร์ของคุณต้องใช้โหมด DMT


เพิ่มไอคอน NVidia QuickTweak ไว้ที่ทาสก์บาร์ของวินโดวส์

ไอคอนนี้ใช้กำหนดรูปแบบ Direct3D, OpenGL หรือการตั้งค่าสีด้วยตนเอง "ได้อย่างรวดเร็ว" จากเมนูป๊อปอัป นอกจากนี้ เมนูนี้ยังมีรายการสำหรับใช้ค่าดีฟอลต์และเรียกใช้ไดอะล็อก 'คุณสมบัติการแสดงผล'


คุณสามารถเลือกไอคอนสำหรับใช้แทนยูทิลิตี QuickTweak บนทาสก์บาร์ของวินโดวส์ได้

เลือกไอคอนที่ต้องการจากรายการ จากนั้น คลิก "ตกลง" หรือ "ตกลงใช้" เพื่ออัปเดตไอคอนบนทาสก์บาร์


ปิดไดอะล็อกนี้และบันทึกการเปลี่ยนแปลงไว้ แต่ผลการเปลี่ยนแปลงจะมีผลหลังจากคุณคลิกที่ปุ่ม "ตกลง" หรือ "ตกลงใช้" ในไดอะล็อก "คุณสมบัติเพิ่มเติม"


ให้คุณกำหนดว่าจะใช้ปุ่มใดของเมาส์เรียกเมนูเมื่อมีการคลิกที่ไอคอนบนทาสก์บาร์


เปิดหรือปิดข้อความยืนยัน

ทำเครื่องหมายเลือกตัวเลือกนี้ หากคุณไม่ต้องการให้แสดงข้อความยืนยันทุกครั้งที่โหลดคอนฟิเกอเรชัน 3D จากเมนูทาสก์บาร์


เลือกตัวเลือกนี้ หากคุณต้องการแสดงผลเมนูทาสก์บาร์ด้วยเอฟเฟกต์ 3D


ตัวเลือกเหล่านี้ใช้กำหนดตำแหน่งการแสดงภาพบนจอแบน เมื่อทำงานที่ความละเอียดต่ำกว่าความละเอียดสูงสุดที่สามารถใช้ได้


ใช้ปุ่มลูกศรเพื่อปรับตำแหน่งของพื้นที่เดสก์ทอปบนจอภาพ


รีเซ็ตเดสก์ทอปเพื่อใช้ค่าดีฟอลต์ของค่าความละเอียดและอัตราการรีเฟรชปัจจุบัน


ตัวเลือกเหล่านี้ใช้กำหนดประเภทของอุปกรณ์แสดงผล (จอภาพ จอแบน หรือโทรทัศน์ โดยขึ้นอยู่กับอุปกรณ์ที่การ์ดแสดงผลสนับสนุน)


เปิดหน้าต่างเพื่อตั้งค่าต่าง ๆ ของอุปกรณ์การแสดงผลที่ใช้งานอยู่


ระบุรูปแบบและประเทศปัจจุบันที่ใช้การแสดงผลทางโทรทัศน์


เปิดหน้าต่างเพื่อระบุรูปแบบการแสดงผลทางโทรทัศน์


รายการนี้ใช้เลือกรูปแบบการแสดงผลทางโทรทัศน์ตามประเทศที่คุณอยู่

หมายเหตุ:	หากประเทศที่คุณอยู่ไม่ปรากฏอยู่ในรายการ ให้เลือกประเทศที่อยู่ใกล้ประเทศที่คุณอยู่มากที่สุด


กำหนดให้รูปแบบที่เลือกเป็นรูปแบบที่ใช้เมื่อเปิดเครื่อง

เมื่อเปิดเครื่องคอมพิวเตอร์ที่เชื่อมต่อโทรทัศน์เข้ากับการ์ดแสดงผล  ตัวเลือกนี้ช่วยให้มั่นใจได้ว่าข้อความทั้งหมดที่แสดงบนจอภาพระหว่างกระบวนการบูตจะปรากฏบนจอโทรทัศน์อย่างถูกต้อง


ใช้กำหนดชนิดของสัญญาณเอาต์พุตที่ส่งผ่านไปยังโทรทัศน์

หากคุณได้เชื่อมต่อโดยใช้สายเคเบิลที่ถูกต้อง ชนิดสัญญาณแบบ S-Video out จะให้คุณภาพสูงกว่าสัญญาณแบบ Composite video out หากคุณไม่แน่ใจเกี่ยวกับชนิดของสัญญาณ ให้เลือก เลือกอัตโนมัติ


ใช้ปุ่มลูกศรปรับตำแหน่งเดสก์ทอปบนจอโทรทัศน์

หมายเหตุ:	หากภาพในโทรทัศน์ล้มหรือไม่มีภาพเนื่องจากการปรับตั้ง ให้รอประมาณ 10 วินาที ภาพจะกลับมาแสดงผลที่ตำแหน่งที่เป็นดีฟอลต์โดยอัตโนมัติ จากนั้นคุณยังสามารถเริ่มทำการปรับตั้งค่าใหม่อีกครั้ง หลังจากกำหนดตำแหน่งของเดสก์ทอปแล้ว คุณต้องคลิกที่ปุ่ม "ตกลง" หรือ "ตกลงใช้" เพื่อบันทึกค่าภายในเวลา 10 วินาที


รีเซ็ตเดสก์ทอปไปยังตำแหน่งดีฟอลต์บนโทรทัศน์โดยใช้ความละเอียดปัจจุบัน


ใช้ตัวควบคุมเหล่านี้ในการปรับความสว่างและความอิ่มตัวของสีของภาพในโทรทัศน์


ใช้ตัวควบคุมเหล่านี้ในการปรับความสว่างและความคมชัดของภาพในโทรทัศน์


ใช้ตัวควบคุมนี้เพื่อปรับฟิลเตอร์ลดการสั่นของภาพที่ต้องการใช้กับสัญญาณโทรทัศน์

ขอแนะนำให้คุณปิดฟิลเตอร์ลดการสั่นของภาพเมื่อเล่นภาพยนตร์ DVD จากอุปกรณ์ถอดรหัสของฮาร์ดแวร์


กำหนดความละเอียดของจอแสดงผลและระดับสีในการแสดงผลทางจอโทรทัศน์


ใช้ตัวควบคุมเหล่านี้ในการปรับคุณภาพของสัญญาณวิดีโอหรือ DVD บนจอภาพ

คุณสามารถควบคุมค่าความสว่าง ความคมชัด ความอิ่มตัวของสีเพื่อคุณภาพการแสดงผลที่ดีเมื่อเล่นภาพยนตร์ DVD ในเครื่องคอมพิวเตอร์


ใช้ปรับความถี่สัญญาณนาฬิกาหลัก และสัญญาณนาฬิกาของหน่วยความจำของโปรเซสเซอร์กราฟิกของ NVidia ได้


กำหนดความเร็วสัญญาณนาฬิกาหลักของโปรเซสเซอร์กราฟิก NVidia


ระบุความเร็วสัญญาณนาฬิกาหลักเป็นเมกะเฮิรตซ์


กำหนดความเร็วสัญญาณนาฬิกาของอินเตอร์เฟซหน่วยความจำบนการ์ดแสดงผล


ระบุความเร็วสัญญาณนาฬิกาของอินเตอร์เฟซหน่วยความจำเป็นเมกะเฮิรตซ์


ทดสอบความเร็วสัญญาณนาฬิกาใหม่เพื่อทดสอบเสถียรภาพของระบบก่อนใช้งานจริง

หมายเหตุ:	คุณต้องทดสอบการตั้งค่าใหม่ซึ่งไม่ใช่ค่าดีฟอลต์ของผู้ผลิตก่อนที่จะใช้ค่านั้นตลอดไป


การเลือกตัวเลือกนี้ช่วยให้มั่นใจได้ว่า การเปลี่ยนความเร็วสัญญาณนาฬิกาจะมีผลใช้งานโดยอัตโนมัติทุกครั้งที่เริ่มใช้งานวินโดวส์

หมายเหตุ:	คุณสามารถข้ามขั้นตอนการตั้งสัญญาณนาฬิกาอัตโนมัติที่ทำงานขณะเริ่มต้นระบบได้ โดยการกดคีย์ <Ctrl> ค้างไว้ขณะที่วินโดวส์กำลังเริ่มทำงาน หากเครื่องคอมพิวเตอร์เชื่อมต่ออยู่กับเน็ตเวิร์ก ให้กดคีย์ <Ctrl> ค้างไว้ทันที หลังจากได้ล็อกออนเข้าสู่วินโดวส์


รีเซ็ตสัญญาณนาฬิกาทั้งหมด แล้วให้ระบบตรวจสอบฮาร์ดแวร์กราฟิกก่อนที่จะใช้งานตัวควบคุมที่กำหนดไว้อีกครั้ง

ขอแนะนำให้คุณรีเซ็ตทุกครั้งที่แฟลช BIOS ของการ์ดแสดงผล โดยใช้ไฟล์อิมเมจสำหรับอัปเดต BIOS


ให้คุณเลือกโหมด TwinView จาก 3 โหมดต่อไปนี้

Standard – เลือกโหมดการแสดงผลแบบมาตรฐานในหน้าจอเดียว คุณสามารถใช้โหมดนี้ในกรณีที่มีอุปกรณ์การแสดงผลที่ต่อกับการ์ดจอ Nvidia เพียงอย่างเดียว

Extended Desktop – โหมดนี้จะทำให้สามารถแสดงผลเดสก์ทอปของวินโดวส์บนจอแสดงผล 2 หน้าจอ วินโดวส์จะรับทราบการทำงานของโหมด TwinView เหมือนกับเป็นการ์ดจอ 2 การ์ดแยกกัน

Clone –โหมดนี้จะทำให้จอแสดงผลรองแสดงผลตามหน้าจอหลัก


หากใช้โหมด Clone คุณจะสามารถกำหนดการแสดงผลในหน้าจอหลักให้มีค่าความละเอียดของเดสก์ทอปมากกว่าในหน้าจอรอง หากค่าความละเอียดของจอแสดงผลรองน้อยกว่าความละเอียดของจอแสดงผลหลัก เดสก์ทอปของจอแสดงผลรองจะแพนเองโดยอัตโนมัติเมื่อคุณเลื่อนเมาส์ไปสุดขอบจอ


ยกเลิกการใช้คุณสมบัติการแพนโดยอัตโนมัติในจอแสดงผลรอง หากได้เลือกตัวเลือก "ใช้เดสก์ทอปเสมือนจริงกับจอแสดงผลรองได้" ไว้ ซึ่งจะทำให้เดสก์ทอป "หยุดการทำงาน" โดยหยุดอยู่ในตำแหน่งใดตำแหน่งหนึ่ง คุณสมบัตินี้เหมาะสำหรับการนำเสนองานในแอปพลิเคชันที่ใช้ความละเอียดในการแสดงผลสูง


การตั้งค่าคอนฟิเกอเรชันของจอแสดงผลหลักในโหมด TwinView โดยใช้ภาพกราฟิก

การคลิกที่กราฟิกจะทำให้คุณสามารถตั้งค่าคอนฟิกอุปกรณ์การแสดงผลที่ต่อกับจอแสดงผลหลักซึ่งใช้การ์ดจอที่สามารถแสดงผลแบบ TwinView ได้ ในขณะที่ทำงานอยู่โหมด Clone


การตั้งค่าคอนฟิเกอเรชันของจอแสดงผลรองในโหมด TwinView โดยใช้ภาพกราฟิก

การคลิกที่กราฟิกจะทำให้คุณสามารถตั้งค่าคอนฟิกอุปกรณ์การแสดงผลที่ต่อกับจอแสดงผลรองซึ่งใช้การ์ดจอที่สามารถแสดงผลแบบ TwinView ได้ ในขณะที่ทำงานอยู่โหมด Clone


กำหนดใช้การควบคุมการซูมเพื่อให้สามารถซูมเข้าไปยังหน้าจอการแสดงผลที่ต้องการได้


ในโหมดนี้ คุณสามารถเลือกพื้นที่หน้าจอส่วนที่ต้องการซูม หลังจากเลือกแล้ว คุณสามารถซูมไปที่หน้าจอส่วนนั้นได้ทันที โดยเลื่อนตัวเลื่อนด้านล่าง


คุณสามารถเลือกการซูมเข้าหรือออกในส่วนของหน้าจอแสดงผลที่เลือกไว้


เลือกอุปกรณ์การแสดงผลสำหรับการแสดงภาพ ในโหมดการแสดงผลแบบเต็มหน้าจอ


คุณสามารถเลือกสัดส่วนของภาพ (ขนาดในแนวนอนต่อแนวตั้ง) สำหรับการแสดงผลแบบเต็มหน้าจอ


การใช้งานตัวเลือกนี้จะทำให้ไดรเวอร์การแสดงผลสามารถกำหนดค่าความละเอียดที่เหมาะสมกับการแสดงผลแบบเต็มหน้าจอได้


การใช้งานตัวเลือกนี้จะเป็นการเชื่อมโยงการควบคุมการซูมในหน้า การควบคุมโอเวอร์เลย์ กับการควบคุมการซูมในการแสดงผลแบบเต็มหน้าจอได้ในขณะเดียวกัน


การใช้งานตัวเลือกนี้จะเป็นการกำหนดให้ซอฟต์แวร์โอเวอร์เลย์เรียกใช้บัสมาสเตอร์ริง ไม่แนะนำให้คุณเลือกตัวเลือกนี้ เพราะจะทำให้เกิดปัญหาในการแสดงภาพบนจอ เช่น แสดงภาพไม่ถูกต้องหรือไม่มีภาพปรากฏขึ้นเลย


แสดงชนิดของจอภาพที่คุณกำลังใช้กับการ์ดจอที่เลือกไว้


คลิกเพื่อแสดงคุณสมบัติของไดรเวอร์และอุปกรณ์สำหรับจอภาพนี้


แสดงอัตราการรีเฟรชทั้งหมดที่ใช้ได้กับจอภาพนี้ อัตราการรีเฟรชที่มีความถี่สูงขึ้นจะลดอัตราการสั่นของภาพบนหน้าจอ


ระบุว่ารายการใน ความถี่ในการรีเฟรช มีโหมดที่จอภาพนี้ไม่สนับสนุนอยู่หรือไม่ การเลือกโหมดที่ไม่เหมาะสมกับจอภาพของคุณอาจทำให้เกิดปัญหาร้ายแรงในการแสดงผลและอาจทำให้ฮาร์ดแวร์ของคุณเสียหาย คุณต้องล็อกออนเป็นสมาชิกในกลุ่มของผู้บริหารระบบเพื่อดูโหมดที่จอภาพไม่ได้สนันสนุน


ตัวเลือกนี้กำหนดให้ไดรเวอร์ OpenGL ใช้บัฟเฟอร์การแสดงภาพ 3 มิติแบบ 16 บิตโดยไม่คำนึงถึงรูปแบบของพิกเซลที่แอปพลิเคชันได้เลือกไว้

 ตัวเลือกนี้จะช่วยเพิ่มประสิทธิภาพของการทำงานและการลบข้อมูลในบัฟเฟอร์การแสดงภาพ 3 มิติที่มีความถูกต้องในการเก็บข้อมูลน้อย


เมื่อกำหนดใช้งานตัวเลือกนี้แล้ว OpenGL จะใช้คุณสมบัติ Advanced Muli-Monitor ของ Windows2000


ซึ่งทำให้คุณสามารถเลือกโหมด TwinView ได้จาก 4 โหมดดังต่อไปนี้

Standard – เลือกโหมดการแสดงผลแบบมาตรฐานในหน้าจอเดียว คุณสามารถใช้โหมดนี้ในกรณีที่มีอุปกรณ์การแสดงผลที่ต่อกับการ์ดจอ Nvidia เพียงอย่างเดียว

Clone –โหมดนี้จะทำให้จอแสดงผลรองแสดงผลตามหน้าจอหลัก

Horizontal Span – โหมดนี้จะทำให้สามารถแสดงผลเดสก์ทอปของวินโดวส์บนจอแสดงผล 2 หน้าจอต่อกันในแนวนอนได้ ในโหมดนี้ จอแสดงผลทั้งสองจะเชื่อมต่อกันเป็นพื้นที่การแสดงผลขนาดใหญ่เพียงจอเดียว

Vertical Span – โหมดนี้จะทำให้สามารถแสดงผลเดสก์ทอปของวินโดวส์บนจอแสดงผล 2 หน้าจอต่อกันในแนวตั้งได้ ในโหมดนี้ จอแสดงผลทั้งสองจะเชื่อมต่อกันเป็นพื้นที่การแสดงผลขนาดใหญ่เพียงจอเดียว


คุณสามารถใช้ตัวเลือกนี้ในการเลือกว่าจะให้จอแสดงผลใดแสดงเดสก์ทอปในมุมบนซ้าย สิ่งที่เห็นได้ชัดที่สุดในการเลือกตัวเลือกนี้ก็คือ การแสดงผลจะเปลี่ยนตำแหน่งของภาพในหน้าจอ


แสดงภาพการแสดงผล TwinView ทั้งหมดในขณะนี้ หากคุณต่ออุปกรณ์ไว้มากกว่าหนึ่งอย่าง และคุณได้เปลี่ยนโหมดการแสดงผลเป็นโหมดใดก็ตามที่ไม่ใช่โหมด Standard คุณต้องเลือกว่าจะแสดงผลที่จอใด

นอกจากนี้ คุณยังสามารถคลิกกราฟิกที่ปรากฏบนจอภาพในแผงควบคุมด้านบนได้โดยตรงเพื่อเลือกให้แสดงผลในจอที่แสดงอยู่ในขณะนี้


คลิกปุ่มนี้เพื่อตั้งค่าหรือเปลี่ยนการตั้งค่าของอุปกรณ์การแสดงผลซึ่งใช้กับจอแสดงผลปัจจุบัน


การควบคุมการแพนใช้กำหนดขนาดของพื้นที่หน้าจอที่จะสามารถดูได้ให้สัมพันธ์กับพื้นที่เดสก์ทอปจริงที่เป็นอยู่ ซึ่งจะใช้ในการแสดงผลเดสก์ทอปซึ่งมีขนาดใหญ่กว่าปกติที่แสดงได้ในจอภาพ จอแบน หรือจอโทรทัศน์


หน้าการตั้งค่า การจัดการแอปพลิเคชัน ใช้ในการจัดวางตำแหน่งของหน้าต่างแอปพลิเคชันระหว่างจอแสดงผลและเดสก์ทอปหลายจอ โดยตั้งค่าทีละแอปพลิเคชัน


ส่วนนี้เป็นรายชื่อแอปพลิเคชันที่ Desktop Display Manager จัดการอยู่ในขณะนี้ เลือกแอปพลิเคชันจากรายการเพื่อตั้งค่าคอนฟิกการจัดการแอปพลิเคชัน แก้ไขรายการโดยใช้ปุ่ม "เพิ่ม" และ "ลบออก" ที่อยู่ทางขวา


กดปุ่มนี้เพื่อเพิ่มแอปพลิเคชันใหม่ไว้ในรายการซึ่งจัดการโดย Desktop Display Manager


กดปุ่มนี้เพื่อลบแอปพลิเคชันที่เลือกไว้ในขณะนี้ออกจากรายการซึ่งจัดการโดย Desktop Display Manager


กดปุ่มนี้เพื่อลบแอปพลิเคชันทั้งหมดออกจากรายการ

คำเตือน: การกดปุ่มเหล่านี้จะเป็นการรีเซ็ตการตั้งค่าทั้งหมดที่คุณได้กำหนดไว้สำหรับแอปพลิเคชัน


การเลือกตัวเลือกนี้เป็นการกำหนดให้หน้าต่างของแอปพลิเคชันปรากฏขึ้นในจอแสดงผลที่คุณได้กำหนดไว้เสมอ


ฟิลด์นี้ระบุว่าจะแสดงแอปพลิเคชันที่ได้เลือกไว้ในขณะนี้ในจอแสดงผล (จอภาพ) จอใด หากได้เลือกตัวเลือก "เริ่มใช้งานแอปพลิเคชันในหน้าจอหมายเลข" ไว้


หากคุณเลือกตัวเลือกนี้ Desktop Display Manager จะบันทึกขนาดและตำแหน่งของหน้าต่างของแอปพลิเคชันเดิมไว้ เมื่อคุณเรียกใช้งานแอปพลิเคชันในครั้งต่อไป Desktop Display Manager จะเรียกขนาดและตำแหน่งเดิมของหน้าต่างแอปพลิเคชันที่เคยบันทึกไว้กลับคืนมา


ตัวเลือกนี้ใช้ในการกำหนดว่าจะให้การขยายขนาดหน้าต่างแอปพลิเคชันแสดงเต็มหน้าจอเฉพาะจอที่แสดงอยู่ โดยไม่ขยายการแสดงผลให้เต็มพื้นที่เดสก์ทอปทั้งหมดซึ่งอาจใช้หลายหน้าจอ


เลือกตัวเลือกนี้เพื่อเริ่มใช้งานแอปพลิเคชันนี้บนเดสก์ทอปแอปพลิเคชันที่ได้กำหนดไว้อีกโปรแกรมหนึ่ง

ตัวอย่างเช่น คุณสามารถสร้างเดสก์ทอปเพิ่มขึ้นเพื่อใช้งานอย่างอื่น เช่น สำหรับเว็บเบราเซอร์ สำหรับใช้อ่านอีเมล์ นอกเหนือจากเดสก์ทอปของวินโดวส์ที่เป็นดีฟอลต์


ป้อนชื่อเดสก์ทอปแอปพลิเคชันที่สร้างขึ้นสำหรับใช้งานอื่นในตัวเลือกนี้ นอกจากนี้ คุณยังสามารถใช้ปุ่มแบบดรอปดาวน์ในการเลือกเดสก์ทอปที่คุณสร้างไว้สำหรับแอปพลิเคชันอื่น

ฟิลด์นี้จะมีก็ต่อเมื่อคุณได้ทำเครื่องหมายเลือกตัวเลือก "เริ่มใช้งานแอปพลิเคชันนี้ในอีกเดสก์ทอปหนึ่ง"


หน้าฮอตคีย์ ใช้ในการปรับเปลี่ยน "ฮอตคีย์" ที่คุณสามารถใช้ในการจัดวางตำแหน่งหน้าต่างแอปพลิเคชันบนเดสก์ทอปได้ด้วยตัวคุณเอง


การใช้คีย์ผสมนี้จะย้ายหน้าต่างที่กำลังใช้งานอยู่ในขณะนี้ (ที่กำลังทำงานอยู่) ไปยังอีกจอภาพหนึ่งโดยอยู่ในตำแหน่งเดียวกัน


คีย์ผสมนี้จะย้ายหน้าต่างทั้งหมดในจอแสดงผลและแอปพลิเคชันที่ใช้งานอยู่ในขณะนี้ไปยังอีกหน้าจอหนึ่ง


คีย์ผสมนี้จะย้ายหน้าต่างของแอปพลิเคชันทั้งหมดไปยังจอแสดงผลซึ่งมีพอยเตอร์อยู่


หากคุณมีเดสก์ทอปแอปพลิเคชันที่ใช้งานอยู่หลายหน้า คีย์ผสมนี้จะเปลี่ยนจากเดสก์ทอปหนึ่งไปยังอีกเดสก์ทอปหนึ่ง คุณสามารถกดคีย์ผสมนี้ซ้ำกันหลาย ๆ ครั้งเพื่อวนดูเดสก์ทอปแอปพลิเคชันทั้งหมดที่ใช้งานอยู่


หน้าการตั้งค่าที่ส่งผลต่อระบบทั้งหมด ประกอบด้วยตัวเลือกที่เกี่ยวข้องกับ Desktop Display Manager และการจัดการแอปพลิเคชันทั้งหมด


การเลือกขยายขนาดแอปพลิเคชันให้แสดงผลใน "เดสก์ทอปทั้งหมด" หมายถึง การขยายขนาดแอปพลิเคชันให้แสดงผลเต็มหน้าเดสก์ทอป รวมถึงกรณีที่ต้องขยายการแสดงผลเป็นหลายหน้าจอ

การเลือกขยายขนาดแอปพลิเคชันให้แสดงผลใน "หน้าจอที่แสดงอยู่" หมายถึง การขยายขนาดแอปพลิเคชันให้แสดงผลเต็มหน้าจอเฉพาะในจอเดิมที่ใช้อยู่


การกำหนดใช้คุณสมบัตินี้ทำให้มีเมนูย่อย "NVIDIA Desktop Manager" เพิ่มขึ้นมาในเมนูระบบของหน้าต่างแอปพลิเคชันที่อยู่ด้านบนทั้งหมด เมนูย่อยนี้ทำให้คุณเข้าสู่ฟังก์ชัน การจัดการแอปพลิเคชัน ทั้งหมดได้อย่างรวดเร็วและง่ายดาย โดยไม่ต้องเปิดคอนโทรลพาเนลของ Desktop Display Manager แต่อย่างใด

คุณสามารถเข้าสู่เมนูระบบของหน้าต่างแอปพลิเคชันได้โดยคลิกขวาที่ไตเติลบาร์ หรือคลิกที่ไอคอนเล็ก ๆ ของแอปพลิเคชันซึ่งอยู่ด้านซ้ายสุดของไตเติลบาร์


การเลือกตัวเลือกนี้จะทำให้ Desktop Display Manager ไม่แสดงผลหน้าต่างป๊อปอัปข้ามสองหน้าจอ (หรือมากกว่า) โดยจะจัดตำแหน่งของหน้าต่างป๊อปอัปดังกล่าวใหม่ให้อยู่ในหน้าจอเดียว


เลือกตัวเลือกนี้เพื่อจัดหน้าต่างป๊อปอัปให้อยู่ตรงกลางหน้าจอที่คุณเลือกเสมอ


เลือกจอภาพที่คุณต้องการให้หน้าต่างป๊อปอัปอยู่ตรงกลาง โดยฟิลด์นี้จะมีก็ต่อเมื่อคุณทำเครื่องหมายเลือกปุ่ม "จัดให้หน้าต่างป๊อปอัปปรากฏขึ้นตรงกลางหน้าจอหมายเลข"


ตัวเลือกนี้ทำให้หน้าต่างป๊อปอัป (ซึ่งขยายการแสดงผลไปยังหลายหน้าจอ) อยู่ตรงกลางจอแสดงผลที่มีเคอร์เซอร์ เนื่องจากมีความเป็นไปได้มากที่สุดว่าคุณกำลังใช้งานจอแสดงผลนั้นอยู่


ตัวเลือกนี้จะบันทึกหน้าต่างป๊อปอัปของแอปพลิเคชันไว้ในหน้าจอเดียวกับหน้าต่างแอปพลิเคชันเดิมที่ใช้สร้างหน้าต่างนั้น หากมีหน้าต่างป๊อปอัปใด "แสดงผิดหน้าจอ" Desktop Display Manager จะย้ายหน้าต่างดังกล่าวไปยังจอแสดงผลของแอปพลิเคชันนั้น


กดปุ่มนี้เพื่อกลับไปใช้ค่าดีฟอลต์การตั้งค่าของ Desktop Display Manager และฮอตคีย์

หมายเหตุ: การกดปุ่มนี้จะไม่ส่งผลต่อการปรับเปลี่ยนแอปพลิเคชันที่คุณได้ทำไว้ในหน้า Application Management


กดปุ่ม "ตกลง" เพื่อให้การเปลี่ยนแปลงที่คุณได้ตั้งค่าใน Desktop Display Manager มีผลใช้งาน จากนั้นปิดหน้าต่างคอนโทรลพาเนล


กดปุ่ม "ยกเลิก" เพื่อปิดหน้าต่างคอนโทรลพาเนลของ Desktop Display Manager โดยไม่บันทึกหรือใช้การเปลี่ยนแปลงใด ๆ

คำเตือน: การตั้งค่าที่คุณได้เปลี่ยนแปลงไว้จะถูกยกเลิก


กดปุ่ม "ตกลงใช้" เพื่อใช้และบันทึกการเปลี่ยนแปลงการตั้งค่าทั้งหมด และเปิดหน้าต่างคอนโทรลพาเนลของ Desktop Display Manager ไว้


ไดอะล็อกนี้ใช้เลือกแอปพลิเคชันใหม่ที่จะให้ Desktop Display Manager จัดการ


รายการนี้เป็นรายการแอปพลิเคชันที่กำลังใช้งานอยู่ในเดสก์ทอป คุณอาจเลือกแอปพลิเคชันจากรายการ หรือระบุแอปพลิเคชันอื่น เช่น แอปพลิเคชันที่ไม่ได้ใช้งานอยู่ในขณะนี้ โดยการกดปุ่ม "เบราส์"


กดปุ่มนี้เพื่อเปิดไดอะล็อกของไฟล์เพื่อเลือกแอปพลิเคชันที่คุณต้องการให้ Desktop Display Manager จัดการ


กดปุ่มนี้เพื่อให้โปรแกรมไฟล์ที่คุณได้เลือกไว้เป็นแอปพลิเคชันใหม่ที่จะให้ Desktop Display Manager จัดการ


กดปุ่มนี้หากคุณไม่ต้องการเลือกแอปพลิเคชันในขณะนี้ ไดอะล็อกแอปพลิเคชันใหม่ จะถูกปิดไปโดยไม่มีการเปลี่ยนแปลงการตั้งค่าใด ๆ


ไดอะล็อกนี้ใช้ในการป้อนชื่อเดสก์ทอปที่มีการเปิดแอปพลิเคชันใหม่


ป้อนชื่อเดสก์ทอปที่มีการเปิดแอปพลิเคชันใหม่ไว้ในไดอะล็อกนี้ นอกจากนี้ คุณยังสามารถเลือกชื่อเดสก์ทอปจากชื่อแอปพลิเคชันอื่นที่ได้ระบุไว้

ตัวอย่างเช่น คุณอาจต้องการใช้ชื่อเดสก์ทอปว่า "เว็บ" สำหรับเว็บเบราเซอร์ หรือ "เมล์" สำหรับโปรแกรมอีเมล์ เป็นต้น คุณสมบัติ "ฮอตคีย์" ของ Desktop Display Manager ใช้ในการเปลี่ยนเดสก์ทอปที่เปิดใช้แอปพลิเคชันต่าง ๆ ได้


กดปุ่ม "ตกลง" เพื่อใช้ชื่อเดสก์ทอปชื่อใหม่ คุณจะไม่สามารถกดปุ่มนี้ได้จนกว่าคุณจะป้อนชื่อเดสก์ทอปที่ถูกต้อง


กดปุ่ม "ยกเลิก" หากคุณไม่ต้องการป้อนชื่อเดสก์ทอปในขณะนี้


คีย์ผสมนี้จะแสดงเคอร์เซอร์รูปสี่เหลี่ยมแบบทึบเพื่อให้คุณกำหนดตำแหน่งเคอร์เซอร์ของเมาส์ได้


เลือกตัวเลือกนี้เพื่อให้หน้าต่างปรากฏที่หน้าจอใดหน้าจอหนึ่งเพียงหน้าจอเดียว ขณะที่คุณใช้เมาส์ลากหน้าต่าง


ตัวเลือกนี้จะมีผลต่อองค์ประกอบในยูสเซอร์อินเตอร์เฟซบนวินโดวส์ของเครื่องไคลเอนต์ เช่น ลักษณะของทาสก์บาร์และหน้าต่างสลับการทำงาน


เลือกตัวเลือกนี้เพื่อใช้งานหน้าต่างสลับการทำงาน ซึ่งได้รับการกำหนดในโหมด TwinView ให้แสดงผลที่กึ่งกลางหน้าจอ นอกจากนี้ คุณยังสามารถใช้หน้าต่างดังกล่าวสลับกับแอปพลิเคชันที่ใช้งานบนเดสก์ทอปต่างๆ ได้อีกด้วย

หน้าต่างสลับการทำงานนี้จะปรากฏขึ้น เมื่อกดคีย์ผสม Alt+Tab


การทำเครื่องหมายเลือกที่ตัวเลือกนี้จะทำให้หน้าต่างสลับการทำงานปรากฏบนจอภาพที่คุณกำหนดไว้เสมอ


เลือกจอภาพที่คุณต้องการให้แสดงหน้าต่างสลับการทำงาน โดยคุณสามารถเลือกจากจอภาพที่ใช้งานอยู่ในขณะนี้เท่านั้น


เลือกตัวเลือกนี้เพื่อให้ทาสก์บาร์ทำงานกับจอภาพจอเดียว เพื่อป้องกันไม่ให้มีการใช้งานข้ามจอภาพ


ตัวเลือกนี้จะระบุวิธีที่ระบบ Desktop Display Manager ใช้กำหนดตำแหน่งและการจัดวางหน้าต่างป๊อปอัป ตลอดจนไดอะล็อกบ็อกซ์ข้อความและไดอะล็อกของแอปพลิเคชัน


เลือกตัวเลือกนี้เพื่อใช้งานคุณสมบัติซูม ซึ่งจะขยายภาพในบริเวณที่มีเคอร์เซอร์ของเมาส์อยู่ ภาพที่ขยายแล้วจะปรากฏขึ้นบนอีกจอภาพหนึ่งซึ่งไม่มีเคอร์เซอร์ของเมาส์ การเลื่อนเคอร์เซอร์เมาส์ไปที่จอภาพหนึ่ง จะทำให้ภาพที่ซูมไว้เปลี่ยนไปแสดงที่อีกจอภาพหนึ่งโดยอัตโนมัติ

คุณสมบัติซูมจะทำงานก็ต่อเมื่อคุณได้เชื่อมต่อจอภาพหลายจอเข้าด้วยกันและคุณได้เลือกโหมดการขยายภาพในแนวนอนหรือแนวตั้งไว้แล้ว


เลือกตัวเลือกนี้เพื่อขยายภาพโดยใช้สเกลแบบ Filtered (แบบประมาณค่า)


คุณสามารถใช้ฮอตคีย์ต่อไปนี้เพื่อควบคุมคุณสมบัติซูมได้ วิธีกำหนดฮอตคีย์จะคล้ายกับที่ทำในแท็บ "Hot Keys" โดยคลิกที่ฟิลด์ และกดคีย์ผสมที่คุณต้องการ

หมายเหตุ: ฮอตคีย์จะไม่ทำงานเมื่อคุณเปิดหน้า "Zoom" หรือ "Hot Keys" ค้างไว้ ทั้งนี้เพื่อป้องกันไม่ให้คุณกำหนดฮอตคีย์ใหม่ทับซ้อนกับฮอตคีย์ที่ใช้งานอยู่


ฮอตคีย์นี้จะเปิดหรือปิดการทำงานคุณสมบัติซูม


ฮอตคีย์นี้เพิ่มระดับการซูมภาพ


ฮอตคีย์นี้ลดระดับการซูมภาพ


พารามิเตอร์นี้จะระบุว่ามีการปรับการซูมภาพกี่ครั้งต่อวินาทีเมื่อไม่มีการเลื่อนเมาส์ (ปกติจะมีการปรับการซูมภาพโดยอัตโนมัติทุกครั้งที่เลื่อนเมาส์) โปรดจำไว้ว่าการเพิ่มค่าในพารามิเตอร์นี้อาจทำให้ประสิทธิภาพการทำงานหรือแอปพลิเคชันลดลง


ค่าในพารามิเตอร์นี้เป็นตัวเลขแสดงการดีเลย์โดยมีหน่วยเป็นมิลลิวินาที ก่อนที่จะสลับการซูมภาพจากจอภาพหนึ่งไปเป็นอีกจอภาพหนึ่ง การดีเลย์นี้จะช่วยป้องกันไม่ให้ภาพที่ซูมไว้ "กระโดด" ไปมาทันทีระหว่างจอภาพ ในกรณีที่คุณเลื่อนเคอร์เซอร์เมาส์พลาดไปไว้บนจอภาพที่แสดงภาพซูมอยู่  คุณอาจตั้งค่าพารามิเตอร์นี้เป็นศูนย์หากไม่ต้องการให้มีการดีเลย์


เลือกตัวเลือกนี้เพื่อเปลี่ยนระดับการซูมภาพที่แสดงอยู่ โดยกดปุ่ม Ctrl/Alt/Shift ค้างไว้ และเลื่อนโดยใช้เมาส์


เลือกว่าจะใช้คีย์ผสมใดระหว่าง Ctrl, Alt และ Shift เพื่อเปลี่ยนระดับการซูมโดยใช้เมาส์


หน้าฮอตคีย์ใช้ในการปรับเปลี่ยน "ฮอตคีย์" เพื่อกำหนดตำแหน่งหน้าต่างแอปพลิเคชันบนเดสก์ทอปด้วยตัวคุณเอง

หมายเหตุ: ฮอตคีย์จะไม่ทำงานเมื่อคุณเปิดหน้า "Zoom" หรือ "Hot Keys" ค้างไว้ ทั้งนี้เพื่อป้องกันไม่ให้คุณกำหนดฮอตคีย์ใหม่ทับซ้อนกับฮอตคีย์ที่ใช้งานอยู่